Pranas Kupčikas

Pranas Kupčikas (1913 m. spalio 20 d. Joniškis – 2006 m. vasario 21 d. Vilnius) – lietuvių muzikos instrumentų meistras.

 Biografija 
Nuo 1925 m. mokėsi muzikos instrumentų meistrystės, grojo trimitu Joniškio, Šiaulių pučiamųjų orkestruose, 1941–1948 m. pramoginės muzikos ansambliuose Kaune, 1948–1954 m. Lietuvos operos ir beleto teatre, 1954–1961 m. dainų ir šokių ansamblio „Lietuva“ orkestre. 1958–1985 m. dirbo Lietuvos teatro draugijos dirbtuvių muzikos instrumentų meistru.

Dainų ir šokių ansambliams sukonstravo ir pagamino modifikuotų lietuvių muzikos instrumentų: 1952 m. kontrabosinę, 1953 m. tenorinę, 1978 m. bosinę birbynę. Atlikėjai groja jo sukonstruota 1957 m. modelio kontrabosine ir 1960 m. tenorine birbyne. Jo patobulintos aukštosios, bosinės, kontrabosinės kanklės (1964 m., pagal P. Stepulio ir D. Mataitienės projektą), modifikuota ir padirbta pūslinė (1965 m., vienastygė su sukyne), tabalai (1966 m. ir 1980 m.), skrabalai, džingulis, skudučiai, lamzdelis, dūdmaišis, sutartinių ragas, daudytė. Nuo 1980 m. dirbo ir smuikus.

 Šaltiniai 

Kategorija:Lietuvos trimitininkai
Kategorija:Lietuvos folkloro atlikėjai
Kategorija:Lietuvos muzikos instrumentų meistrai